stanford-oval/wikipedia huggingface dataset:
1952 במדע
נפטרו

8 בינואר – אנטוניה מורי, אסטרונומית אמריקאית, חקרה הספקטרום של כוכבים ופרסמה קטלוג ראשוני של אסטרונומיה המבוססת על ההספקטרום האלקטרומגנטי הנראה (נולדה ב-1866)
5 במרץ – צ'ארלס סקוט שרינגטון, בקטריולוג בריטי, חתן פרס נובל לפיזיולוגיה או לרפואה (1932) על חלקו בתגליות בתחום תפקודי הנוירונים (נולד ב-1857)
27 ביוני – מקס דֶן, מתמטיקאי יהודי יליד גרמניה, פתר את הבעיה השלישית של הילברט, תרם תרומה משמעותית לתורת הקשרים, אחד ממייסדי הטופולוגיה האלגברית (נולד ב־1878)
8 בנובמבר ג'ינו פאנו, מתמטיקאי יהודי איטלקי, עסק בגאומטריה, גאומטריה האלגברית ופרויקטיבית (נולד ב-1871)
9 בנובמבר – חיים ויצמן, כימאי, מראשי הציונות, נשיאה הראשון של מדינת ישראל (נולד ב-1874)
12 בדצמבר – בֵּדְזִ'יך הְרוֹזְנִי, מזרחן ובלשן צ'כי, נודע בעיקר בשל תרומתו לפיענוח השפה החתית ויסוד ענף החתיתולוגיה (נולד ב־1879)
בשנה זו החלו החפירות בתל יריחו. בתמונה - המגדל העגול בתל יריחו
ריטה לוי-מונטלצ'יני
פרוצן (Ferrocene)
וירג'יניה אַפְּגָאר
זלמן אברהם וקסמן
אנטוניה מורי
נמל התעופה סטוקהולם ארלנדה

נמל התעופה סטוקהולם אָרלַנְדַה (בשוודית: Stockholm Arlanda flygplats) הוא נמל התעופה הבינלאומי הגדול בשוודיה. הנמל מדורג כשלישי בגודלו במדינות סקנדינביה, והשני בגודל תנועת הנוסעים. בשנת 2010 עברו בנמל כ-16,100,000 נוסעים, מתוכם כ-12,100,000 בטיסות בינלאומיות, ו-3,900,000 בטיסות מקומיות.
הנמל שוכן סמוך בעיר סיגטונה, כ-37 ק"מ צפונית לסטוקהולם וכ-40 ק"מ דרומית מזרחית לאופסלה. הנמל הוא הראשי מבין שני שדות התעופה המשמשים את סטוקהולם.
היסטוריה

שדה התעופה נפתח בשנת 1959, כשדה לטיסות אימונים. בשנת 1960 נפתח הנמל לטיסות בינלאומיות, והטיסות שבוצעו במטוסים הסילוניים הופנו לארלנדה, כיוון שמסלול ההמראה בשדה התעופה ברומה היה קצר עבור מטוסים אלו. בשנת 1962 התקיים טקס הפתיחה הרשמי, והנמל נקרא על שם המושבה השוודית "Ärlinghundra" (כיום מארסטה).
בשנת 1983 הופנו גם הטיסות הפנימיות מבורמה לטרמינל Inrikes 1 (כיום טרמינל 4). בשנת 1990 נבנו שני טרמינלים חדשים 2 ו-3. המסלול השלישי נבנה בין השנים 1998–2002, ונפתח בשנת 2003.
בתי נתיבות

בנמל התעופה ארבעה בתי נתיבות, טרמינלים 2 ו-5 המשמשים לטיסות בינלאומיות, וטרמינלים 3 ו-4 המשמשים בעיקר לטיסות פנימיות.
טרמינל 2 - נבנה בשנת 1990 כטרמינל מקומי. הטרמינל ננטש בשנת 1992 עקב ירידה בתנועה, ונפתח מחדש בשנת 1993. כיום הוא משמש בעיקר את חברות התעופה הזולות.
טרמינל 3 - נבנה בשנת 1990, ומשמש מטוסים אזוריים לטיסות מקומיות.
טרמינל 4 - הטרמינל הראשון בנמל. נפתח לתנועה ב-1983, ומשמש את חברת התעופה סקנדינביאן איירליינס והחברות בברית סטאר אלייאנס. בטרמינל תחנת רכבת המקשרת את הנמל לתחנה המרכזית בסטוקהולם. בשנת 2006 עבר הטרמינל שיפוץ רחב.
טרמינל 5 - משמש בעיקר את חברות השכר.
חברות תעופה ויעדים

נמל התעופה משמש כבסיסן של החברות: סקנדינביאן איירליינס, אייר סווידן, נורוויג'ן אייר שאטל, סקאיוואיס אקספרס, ונקסטג'ט.
בנמל התעופה פועלות 81 חברות תעופה המפעילות טיסות ל-176 יעדים במרבית מדינות אירופה, ארצות הברית, סין, תאילנד, אתיופיה, תוניס, איראן, איחוד האמירויות הערביות, ירדן, וסוריה.
נורוויג'ן אייר שאטל מפעילה 2 טיסות שבועיות זולות בין נמל התעופה סטוקהולם ארלנדה לנמל התעופה בן-גוריון. הטיסות מבוצעות באמצעות מטוסי בואינג 737-800.
תחבורה אל הנמל וממנו

חברת הרכבות "Arlanda Express" מפעילה לתחנה המרכזית בסטוקולם, בין 4–6 רכבות מהירות בשעה. מספר חברות אוטובוסים מפעילות קווים סדירים לערים במחוז סטוקהולם. שרותי מוניות נפוצים גם הם.
ראו גם

נמל התעופה גטבורג-לנדווטר
הערות שוליים

↑  ראו סטטיסטיקת הנמל באתר הרשמי
↑  ראו בתי הנתיבות באתר הרשמי
↑  ראו חברות התעופה הפועלות בנמל התעופה
| --- | --- |
בקרת זהויות :  LCCN: n2002124601  VIAF: 135065623   WorldCat (עם VIAF): 135065623 
טרמינל 2
טרמינל 4
אזור הקניות בטרמינל 5
חזית טרמינל 5
העשור הראשון של המאה ה-21 במוזיקה הפופולרית

ערך זה מכיל סקירה של האירועים והמגמות העיקריות במוזיקה הפופולרית במהלך העשור הראשון של המאה ה-21
במהלך העשור הז'אנרים הדומיננטיים בעולם המערבי היו דאנס-פופ, טין פופ, מוזיקת פופ, היפ הופ, R&B עכשווי, רוק אלטרנטיבי, פוסט-גראנג', פוסט-בריטפופ, נו מטאל, פופ פאנק, אימו רוק, פוסט הארדקור (אנ'), מטאלקור, אינדי רוק, גראז' רוק, Post-punk revival (אנ'), הארד רוק, הבי מטאל, מוזיקת קאנטרי, טראנס, צ'יל אאוט, האוס, אינדיטרוניקה, יורודאנס, אלקטרו פופ, ואלקטרו האוס.
באמריקה הצפונית > היפ הופ

מוזיקת היפ הופ הפכה להיות אחד מהז'אנרים של המוזיקה שזכו להכי הרבה הצלחה לאורך כל העשור.
כמה מאמני ההיפ הופ האמריקאים הדומיננטיים ביותר במהלך העשור כללו את אמינם, אאוטקאסט, בלאק אייד פיז, T.I., 50 סנט, קניה וסט, נלי, קומון, נאז, ג'יי-זי, באסטה ריימס, פאף דאדי, סנופ דוג, מיסי אליוט, ליל קים, ג'יזי, ליל ויין, טימבלנד, דה גיים ולודאקריס.
במהלך שנות ה-2000 הראפר האמריקני אמינם, שהיה נודע בעיקר בשל היותו אחד הראפרים הלבנים המצליחים הבודדים בתעשיית המוזיקה, זכה להצלחה מסחרית עצומה במהלך העשור בעוד שהוא הצליח גם להישאר אותנטי, שנוי במחלוקת וליצור מוזיקה חתרנית. לפי מגזין בילבורד, שניים מאלבומי האולפן של אמינם שיצאו במהלך העשור היו בין חמשת האלבומים הנמכרים ביותר של העשור. לאחר יציאת אלבומו Relapse אמינם הפך לראפר שהצליח למכור הכי הרבה מוזיקה בכל הזמנים ולאמן שמכר הכי הרבה מוזיקה, מבין כל הז'אנרים הקיימים, לאורך כל העשור.
בין תת-הז'אנרים הפופולריים ביותר של מוזיקת ראפ במהלך שנות ה-2000 ניתן למנות את תת-הז'אנרים קראנק, סנאפ, והיפ הופ אלטרנטיבי. בנוסף לכך סגנון הגנגסטה ראפ המשיך להיות פופולרי במיוחד במהלך העשור.
אפקט ה-Auto-Tune הפך פופולרי במיוחד במוזיקת ההיפ הופ לקראת סוף העשור.
באמריקה הצפונית > מוזיקת פופ

ז'אנר הטין פופ המשיך להיות ז'אנר פופולרי במיוחד בתחילת העשור ובאותה העת שתי זמרות הטין פופ הדומיננטיות היו בריטני ספירס וכריסטינה אגילרה. " Oops!... I Did It Again " של ספירס ו" Come on Over Baby (All I Want Is You) " של אגילרה הפכו ללהיטי ענק בשנת 2000.
להקות הבנים, שהיו פופולריות במיוחד בעשור הקודם, המשיכו להיות פופולריות בתחילת העשור, אך הפופולריות שלהן דעכה במהלך העשור. במהלך העשור חלק מחברי להקות בנים בחרו לפרוש מהלהקות על מנת להתמקד בקריירת סולו - זמרים כמו ג'סי מקרטני (שהיה במקום חבר בלהקה Dream Street), ניק לאשי (שהיה במקור חבר בלהקת 98 Degrees), ובעיקר ג'סטין טימברלייק (שהיה במקור חבר בלהקת אן סינק). לקראת סוף העשור נוסדו מספר להקות בנים חדשות, בהם V Factory, Varsity Fanclub, The Click Five, NLT והאחים ג'ונאס, אף על פי כן הדור החדש הזה של להקות הבנים לא זכה לאותה ההצלחה לה זכו להקות הבנים האמריקאיות בשנות ה-90 ובתחילת שנות ה-2000.
בריטני ספירס, תצלום מהופעה שהתקיימה ב-2003
ג'סטין טימברלייק, תצלום מהופעה שהתקיימה ב-2007
באמריקה הצפונית > R&B עכשווי

הז'אנר R&B עכשווי זכה לפופולריות רבה במהלך העשור האמנים הבולטים בז'אנר במהלך העשור כללו את ביונסה, מריה קארי, ג'ניפר לופז, מרי ג'יי בלייג', ואשר.
ביונסה הוגדרה על ידי מגזין בילבורד בסוף העשור כאמנית המצליחה ביותר של העשור.
אשר הוגדר על ידי מגזין בילבורד כאמן המצליח ביותר במצעדי בילבורד הוט 100 במהלך העשור. אמנים בולטים נוספים כללו את מרי ג'יי בלייג', אשנטי, ריהאנה, טריי סונגז, ני-יו, כריס בראון, וסיארה.
באמריקה הצפונית > מוזיקת רוק > פופ רוק

פרק זה לוקה בחסר. אנא תרמו לוויקיפדיה ו.
באמריקה הצפונית > מוזיקת רוק > פופ פאנק

פרק זה לוקה בחסר. אנא תרמו לוויקיפדיה ו.
באמריקה הצפונית > מוזיקת רוק > פוסט גראנג'

ז'אנר הפוסט-גראנג' המשיך להיות פופולרי במהלך העשור, ובמיוחד בשנים הראשונות של העשור. האמנים הדומיננטיים ביותר בז'אנר במהלך העשור כללו את פו פייטרס, קריד, אלטר ברידג', ניקלבק, לייפהאוס, הובסטנק, 3 Doors Down, פאדל אוף מאד, שיינדאון, ת'רי דייז גרייס, סטיינד, וסית'ר.
באמריקה הצפונית > מוזיקת רוק > נו-מטאל

בתחילת העשור תת-הז'אנר נו-מטאל, אשר התפתח בעשור הקודם, החל לצבור פופולריות רבה. בנוסף לכך, גם ז'אנרים אחרים שהפיקו מוזיקה בסגנון דומה, כמו ראפ מטאל וראפ רוק, הצליחו לפרוץ למיינסטרים בשלב יותר מאוחר. אמני נו-מטאל דומיננטיים במיוחד במהלך העשור כללו את הלהקות כמו Korn, דפטונס, לימפ ביזקיט, סליפנוט, אינקיובס, ו־Rage Against the Machine. אמני ראפ רוק דומיננטיים במיוחד במהלך העשור כללו את סיסטם אוף אה דאון, אוונסנס, P.O.D., לינקין פארק, פאפא רוץ' ו-דיסטרבד.
אלבום הבכורה של להקת לינקין פארק Hybrid Theory, אשר יצא בשנת 2000, מכר מעל ל-24 מיליון עותקים ברחבי העולם. אף על פי כן, לקראת המחצית השנייה של העשור העניין בז'אנר הנו-מטאל דעך ורבים מהאמנים הדומיננטיים בז'אנר בחרו להתמקד במקום זאת היצירת מוזיקה בז'אנרים אחרים - כמו פוסט-גראנג' (במקרה של להקת סטיינד), מטאל (במקרה של הלהקות סליפנוט, דיסטרבד, ו-Drowning Pool), ורוק אלטרנטיבי (במקרה של הלהקות לינקין פארק, ופאפא רוץ').
באמריקה הצפונית > מוזיקת רוק > מטאלקור

ז'אנר המטאלקור שהתפתח בעשור הקודם ושילב אלמנטים של הארדקור פאנק ואלמנטים של אקסטרים מטאל, הצליח החל מ-2004 להפוך דומיננטי במצעד הפזמונים האמריקני, עם להקות כמו Bullet for My Valentine, Killswitch Engage, Shadows Fall, Poison The Well, ואוונג'ד סוונפולד, שהגיעו למקומות הראשונים הן במצעדי הרוק והן במצעדים הכלליים.
באמריקה הצפונית > מוזיקת רוק > רוק כבד / הבי מטאל

פרק זה לוקה בחסר. אנא תרמו לוויקיפדיה ו.
באמריקה הצפונית > מוזיקת רוק > אימו

מוזיקת אימו הצליחה לפרוץ למיינסטרים במהלך העשור, בין היתר בעקבות ההצלחה הגדולה לה זכתה להקת Jimmy Eat World בשנת 2000, כאשר הלהקות הדומיננטיות ביותר בז'אנר במהלך העשור כללו את Hawthorne Heights, Silverstein, Story of the Year, Thursday, דה יוזד, Underoath, ו-My Chemical Romance.
למוזיקת האימו באותה העת הייתה משיכה גדולה בקרב מתבגרים ובאותה העת התפתחה אופנה מסוימת של תסרוקות, איפור וביגוד שהיו מיוחסות למעריצי מוזיקת האימו.
באמריקה הצפונית > מוזיקת רוק > גראז' רוק ופוסט פאנק

פרק זה לוקה בחסר. אנא תרמו לוויקיפדיה ו.
באמריקה הצפונית > מוזיקת רוק > אינדי רוק

במהלך אמצע העשור להקות כמו Modest Mouse, Death Cab for Cutie ו-ארקייד פייר הוציאו אלבומי אינדי רוק שזכו להצלחה רבה במיינסטרים והתעניינות גוברת באינדי רוק. אמני אינדי רוק בולטים נוספים שזכו להצלחה במהלך העשור כללו את הלהקות MGMT, אינטרפול, The Decemberists, הווייט סטרייפס, הסטרוקס, Animal Collective, ברייט אייז, She & Him, השינס, ומפייר ויקנד והקילרס, בעיקר בזכות השימוש הגובר באינטרנט בעולם אשר אפשר לכמות גדולה בהרבה של אנשים להיחשף למוזיקה הזו מחוץ למדיה המסורתית שמשמיעה בעיקר מוזיקת מיינסטרים.
באמריקה הצפונית > מוזיקה אלקטרונית

אמנים מוזיקה אלקטרונית אמריקנים פופולריים במהלך העשור כללו בין היתר את Deadmau5, LCD Soundsystem, Owl City, ומרשמלו.
משנת 2007 ואילך מוזיקת דאנס החלה לצבור פופולריות רבה באמריקה הצפונית כאשר להיטי דאנס-פופ שונים זכו להצלחה ניכרת כמו הסינגלים של זמרת הפופ ריהאנה "Don't Stop the Music" ו-"Disturbia".
בשנים 2008 ו-2009 הז'נאר אלקטרופופ זכה גם הוא לפופולריות רבה באמריקה הצפונית והפך להיות אחד מהז'אנרים הדומיננטיים במועדונים. אמנים כמו בריטני ספירס, ביונסה וליידי גאגא סייעו להפוך את הז'אנר לפופולרי במיוחד לקראת סוף שנת 2008 עם להיטים כמו "Womanizer" של בריטני, "Single Ladies (Put a Ring on It)" של ביונסה ו-"Poker Face" של גאגא.
באמריקה הצפונית > מוזיקת קאנטרי

פרק זה לוקה בחסר. אנא תרמו לוויקיפדיה ו.
באמריקה הצפונית > רגאיי

פרק זה לוקה בחסר. אנא תרמו לוויקיפדיה ו.
באמריקה הצפונית > טרנדים בולטים נוספים

ביוני 2009 נפטר המוזיקאי האמריקני הפופולרי מייקל ג'קסון מדום לב בשל מנת יתר של סם ההרדמה פרופופול אותה נטל במהלך ההכנות לסבב ההופעות העולמי שלו "This is it". מותו של ג'קסון עורר גילויי צער ברחבי העולם.
באירופה > מוזיקת רוק

להקת הפוסט-בריטפופ קולדפליי זכתה להצלחה עצומה במצעדי האלבומים של אירופה במהלך העשור. בשנת 2008 הוציא הלהקה ת הלהיט "Viva la Vida" אשר הגיע למקום הראשון הן במצעד הסינגלים הבריטי והן במצעד האמריקני. השיר זכה בהמשך בפרס גראמי בקטגוריית "שיר השנה" בטקס הגראמי ה-51.
הסוגות אינדי רוק ואינדי פופ הפכו פופולריות במחצית השנייה של העשור כאשר כמה מהאמנים האירופאים הדומיננטיים ביותר בסוגות הללו במשך העשור כללו את ארקטיק מאנקיז, פרנץ פרדיננד, בל וסבסטיאן, איימי ויינהאוס, קייזר צ'יפס, קין, הליברטינז, עורכים, לילי אלן, קייט נאש, פלורנס אנד דה משין ולהקת דה טינג טינגס. להקת הבריטפופ אואזיס המשיכה להיות פופולרית במהלך העשור כאשר במהלכו היא הוציאה ארבעה אלבומים שהגיעו למקום הראשון במצעד האלבומים הבריטי. אף על פי כן הלהקה התפרקה לבסוף ב-2009.
גם להקת הרוק האירית U2 המשיכה לשמור על פופולריות במהלך העשור והוציאה במהלך שנות ה-2000 שלושה אלבומים.
במחצית הראשונה של העשור להקות אינדי רוק בריטיות כמו הליברטינז, ארקטיק מאנקיז, בלוק פארטי וקייזר צ'יפס זכו להצלחה מסחרית ניכרת.
במהלך העשור גם מספר זמרים-יוצרים אירופאיים זכו להצלחה ניכרת בהם דייוויד גריי, דיידו, ג'יימס בלאנט, ג'יימס מוריסון, קיי.טי. טאנסטול ואיימי מקדונלד.
באירופה > מוזיקת רוק > רוק אלטרנטיבי

אלבום הבכורה של הלהקה הווירטואלית גורילז, אשר נוצר על ידי המוזיקאי הבריטי דיימון אלברן בשנת 2001, אשר מכר מעל לשבע מיליון עותקים שילב גם השפעות מוזיקליות שונות והצלחתו נבעה במיוחד מהצלחת הלהיט "Clint Eastwood". אלבום האולפן השני של הלהקה Demon Days, אשר יצא ב-2005, זכה להצלחה רבה בין היתר בזכות הלהיט "Feel Good Inc.".
באירופה > מוזיקת נשמה

במהלך שנות ה-2000 זמרות מוזיקת הנשמה הבריטית הדומיננטיות ביותר כללו את ג'וס סטון, נטשה בדינגפילד, אדל, דאפי, ואיימי ויינהאוס.
בטקס פרסי הגראמי ה-50 הזמרת הבריטית איימי ווינהאוס זכתה בחמישה פרסי גראמי, ובכך הפכה לאישה הראשונה בתולדות הטקס שזוכה בחמישה פרסי גראמי.
באירופה > מוזיקת פופ

להרכבי הבנות שוגאבייבז, Girls Aloud ו-ט.א.ט.ו. היו קריירות מצליחות במשך רוב העשור, בעוד שלהקת הספייס גירלז, אשר לה הייתה הצלחה עצומה בשנות התשעים, התפרקה בתחילת העשור.
אלבומה של הזמרת האירית אניה A Day Without Rain אשר יצא בשנת 2000 זכה להצלחה מסחרית גדולה כאשר נמכרו מעל ל-15 מיליון עותקים של האלבומים.
תוכניות ריאליטי מסוג מציאת כישרונות הפכו פופולריות במיוחד בבריטניה במהלך העשור. חלק מהזוכים בתוכניות הללו, אשר כללו את Popstars, Pop Idol, Fame Academy ו-X Factor, הצליחו בעקבות הזכייה גם לפתח קריירות מצליחות בתעשיית המוזיקה.
בשנת 2004 הלהיט "Dragostea Din Tei" של להקת הפופ המולדובנית O-Zone (אנ') זכה להצלחה עצומה בכל רחבי העולם.
באירופה > מוזיקה אלקטרונית

באירופה, מוזיקת הטראנס ומוזיקת האוס החלו לצבור פופולריות במהלך שנות ה-2000. אמני מוזיקת הטראנס הפופולריים ביותר במהלך העשור כללו את ATB, איאן ואן דאל(אנ'), אליס דיג'י(אנ'), Fragma(אנ'), Lasgo(אנ'), רוברט מיילס, טייסטו, ארמין ואן ביורן, פול ואן דייק, ופול אוקנפולד.
אמני מוזיקה אלקטרונית אירפאים פופולריים בתתי ז'אנרים אחרים כללו את פאטבוי סלים, The Chemical Brothers, הפרודיג'י, Groove Armada(אנ'), דאפט פאנק, מאסיב אטאק, רויקסופ, ג'אסטיס, פורטיסהד, גולדפראפ, M83, אורביטל, בורדס אוב קנדה, Autechre, גאנת'ר, אריק פרידץ, סקוטר, אנדרוורלד, אפקס טווין, deadmau5, The Knife, ליידיטרון, Lamb, זירו 7 ודייוויד גטה.
באוקיאניה

פרק זה לוקה בחסר. אנא תרמו לוויקיפדיה ו.
האמנית האוסטרלית המצליחה ביותר במהלך העשור הייתה קיילי מינוג אשר זכתה להצלחה רבה בסצנת המוזיקה האוסטרלית בין היתר בזכות ארבעת האלבומים המצליחים שהיא הוציאה במהלך העשור.
באמריקה הלטינית > מוזיקת פופ

בשנת 2006, בעקבות ההצלחה של הלהיט "Hips Don't Lie" של הזמרת הקולומביאנית שאקירה, היא הפכה לאמנית הראשונה מאמריקה הדרומית שהצליחה להגיעה למקום הראשון במצעדי הפזמונים של ארצות הברית, אוסטרליה, ובריטניה. הסינגל Hips Don't Lie היה הסינגל הנמכר ביותר של העשור, ואחד הסינגלים הנמכרים ביותר בכל הזמנים. בהמשך העשור שאקירה פרסמה מספר להיטים נוספים בהם "Whenever, Wherever", "La Tortura", "Beautiful Liar" ו-"She Wolf".
באמריקה הלטינית > מוזיקת רוק

פרק זה לוקה בחסר. אנא תרמו לוויקיפדיה ו.
באמריקה הלטינית > רגאטון

בשנת 2004 ז'אנר הרגאטון הפך לאחד מהז'אנרים הדומיננטיים ביותר במוזיקה של אמריקה הלטינית. ז'אנר הרגאטון שילב אלמנטים של מוזיקת רגאיי ודאנסהול עם מוזיקה של אמריקה הלטינית, כמו סלסה, מרנגה, ופופ לטיני, וכמו גם של היפ הופ, R&B עכשווי ואלקטרוניקה. כמה מאמני הרגאטון הדומיננטיים ביותר במהלך העשור היו דון עומר, ויסין ויאנדל, אייבי קווין ודדי יאנקי. עד אמצע העשור ז'אנר הרגאטון החליף את הסלסה, המרנגה והקומביה כז'אנר הריקודים הדומיננטי במועדוני הלילה של האוכלוסייה הצעירה בכל רחבי אמריקה הלטינית, ואף זכה לפופולריות רבה בספרד ואיטליה. לקראת סוף העשור הפופולריות של הרגאטון החלה לדעוך.
באמריקה הלטינית > סלסה ומרנגה

פרק זה לוקה בחסר. אנא תרמו לוויקיפדיה ו.
באסיה

עם ההתפתחות המואצת של כלכלות המזרח הרחוק במהלך שנות ה-90 והעשור הראשון של המאה ה-21, הגיעה במהלך העשור צמיחה ניכרת של תעשיות המוזיקה המקומיות האסייתיות.
במהלך העשור מוזיקת הג'יי-פופ ומוזיקת הקיי-פופ הפכו יותר ויותר מושפעים מהז'אנר R&B עכשווי, מוזיקת היפ הופ ו-Eurobeat,(אנ') והפכו בהדרגה פופולריים בכל אזור המזרח הרחוק.
ההצלחה של להקת הבנים הדרום קוריאנית TVXQ שהחלה להופיע לראשונה ב-2003 הובילה להיווצרות של גל להקות קי-פופ אשר כללו בין היתר את SS501, סופר ג'וניור, ביג באנג, גירלז ג'נריישן, שייני, 2NE1, ו-4Minute.
ראו גם

בילבורד הוט 100 (2000–2009)
שנות ה-90 של המאה ה-20 במוזיקה הפופולרית
1962 במדע

| 0 | 1 | 2 | 3 |
| --- | --- | --- | --- |
|  |  | 1962  במדע |  |
< · 1960 · 1961 — 1962 — 1963 · 1964 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1962.
נורת LED. הנורה הראשונה מסוג זה נבנית בארצות הברית
הקמת אוניברסיטת בן-גוריון בנגב
אסטרונומיה וחקר החלל

26 בינואר – שיגור הגשושית ריינג'ר 3 לצילום פני הירח, בהמשך החטיאה הגשושית את הירח ב-35,000 ק"מ ונכנסה למסלול סביב השמש.
20 בפברואר – תוכנית מרקורי - ג'ון גלן הופך האמריקאי הראשון שהקיף את כדור הארץ.
26 באפריל – הגשושית ריינג'ר 4 מתרסקת על הירח.
10 ביולי – טלסטאר, ארצות הברית משגרת לוויין תקשורת ראשון למסלול סביב כדור הארץ, למחרת מתבצע בעזרתו שידור טלוויזיה טרנסאטלנטי חי ראשון בין ארצות הברית ובריטניה.
14 בדצמבר – הגשושית מארינר 2 עוברת כ-14 אלף ק"מ מנוגה ומספקת תמונות ראשונות של כוכב לכת.
ביולוגיה

לינוס פאולינג ואמיל צוקרקנדל פרסמו מאמר עם תיאור של שעון מולקולרי.
גילוי עכבר ערום, זן חסר תימוס, המשמש לניסויים בחקר מחלות ממאירות והשתלות איברים.
גאוגרפיה

משלחת אוסטרלית (ANARE) משלימה מסע פנים יבשתי בשם Vostok traverse, באורך של 3000 ק"מ באנטארקטיקה.
טכנולוגיה

בניית דיודה פולטת אור (LED) ראשונה על ידי ניק חולונייק (Nick Holonyak) בארצות הברית.
11 ביולי – שידור טלוויזיה טרנסאטלנטי ראשון באמצעות לוויין.
כימיה

ניל ברטלט (Neil Bartlett) הצליח לייצר תרכובת שכוללת גז אציל.
מחקרים של ג'ורג' אולה (George Andrew Olah) בתחום הקרבוקטיונים, חומרי ביניים בתגובות אורגניות שהבנת התנהגותם מאפשרת הבנה ושליטה בסינתזה האורגנית.
מדעי המחשב

נכתבת תוכנת "Sketchpad", פריצת דרך בגרפיקה ממוחשבת שיושמה בתכנון בעזרת מחשב (המכון הטכנולוגי של מסצ'וסטס)
המצאת שיטת עץ AVL
המצאת שיטת מיון מהיר
המצאת אלגוריתם קו ברזנהם (Bresenham's line algorithm)
הפעלת מחשב Atlas בבריטניה. זה היה המחשב החזק בעולם בזמנו והראשון ממחשבי-על.
כתיבת Spacewar! - משחק המחשב הראשון בעולם.
ג'ון מושלי (John Mauchly), פיזיקאי ומדען מחשבים אמריקאי משער שתוך זמן קצר לכל בן אדם יהיה מחשב בביתו.
מתמטיקה

המצאת שיטת קרצובה (Karatsuba algorithm) לביצוע כפל מהיר.
פיזיקה

גילוי החלקיק היסודי נייטרינו מיואוני על ידי לאון לדרמן, מלווין שוורץ וג'ק שטיינברגר
בריאן ג'וזפסון מנבא את קיום אפקט ג'וזפסון בחומר במצב של מוליכות על
פרסים

פרס נובל
פרס נובל לפיזיקה - לב לנדאו, על התאוריות החלוציות שלו עבור חומר מעובה, ובייחוד הליום נוזלי.
פרס נובל לכימיה - מקס פרוץ, ג'ון קנדרו, על מחקריהם בנושא מבנה של חלבונים גלובולריים.
פרס נובל לפיזיולוגיה ורפואה - פרנסיס קריק, ג'יימס ווטסון, מוריס וילקינס, על גילוי המבנה המולקולרי של ה-DNA.
מדליית פילדס: לארס הרמנדר (Lars Hörmander) (שוודיה), ג'ון מילנור (John Milnor) (ארצות הברית)
פרס ישראל
מדעי היהדות - חנוך ילון
מדעי החברה - יצחק קנב
מדעים מדויקים - זאב לב
מדעי הרפואה - צבי סליטרניק
נולדו

27 באפריל – אדוורד מוֹסֶר, פסיכולוג ונוירוביולוג נורווגי, חלוץ (יחד עם אשתו מיי-בריט מוסר) בחקר מנגנון ההתמצאות במרחב במוח, חתן פרס נובל לפיזיולוגיה ורפואה
18 ביוני – ליסה רנדל, פיזיקאית תאורטית אמריקאית, עוסקת במחקר בחלקיקים אלמנטריים ובכוחות היסוד.
נפטרו

19 בפברואר – גאורגיוס פאפאניקולאו (Georgios Papanikolaou) רופא אמריקאי ממוצא יווני מחלוצי חקר הסרטן, ממציא בדיקת פאפ שמיועדת לזיהוי שינויים תאיים טרום-ממאירים בתאי צוואר הרחם (נולד ב-1883).
2 במרץ – שארל דה לָה וָאלֵה פּוּסָן, מתמטיקאי בלגי, זכור בעיקר בזכות ההוכחה שמצא למשפט המספרים הראשוניים (נולד ב-1866).
15 במרץ – ארתור קומפטון, פיזיקאי אמריקאי, הוכיח ניסיונית את ההנחה של אלברט איינשטיין בדבר האופי החלקיקי של האור (אפקט קומפטון), חתן פרס נובל לפיזיקה (נולד ב-1892).
24 במרץ – אוגוסט פיקר, חוקר שווייצרי, יחד עם עוזרו היה הראשון בהיסטוריה שהגיעו לסטרטוספירה, ביצע צלילות עומק חלוציות. הוכר כאסטרונאוט הראשון על ידי נאס"א (נולד ב-1884).
29 ביולי – רונלד פישר, סטטיסטיקאי אנגלי, ביולוג אבולוציוני וגנטיקאי (נולד ב-1890)
18 בנובמבר – נילס בוהר, פיזיקאי ממוצא יהודי דני. חתן פרס נובל לפיזיקה. תרם רבות להבנת מבנה האטום והיה מאבות מכניקת הקוונטים
20 בדצמבר – אמיל ארטין, מתמטיקאי אוסטרי-אמריקאי רב השפעה, עסק בעיקר באלגברה, תורת המספרים האלגברית, תורת השדות ותורת גלואה. (נולד ב-1898).
1957 במדע

| 0 | 1 | 2 | 3 |
| --- | --- | --- | --- |
|  |  | 1957  במדע |  |
< · 1955 · 1956 — 1957 — 1958 · 1959 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1957.
אסטרונומיה וחקר החלל

1 באוקטובר – אוסטרליה שיגרה טיל Long Tom לטיסה תת-מסלולית.
4 באוקטובר – ברית המועצות משגרת לחלל ספוטניק 1, הלוויין הראשון בחלל.
3 בנובמבר – ברית המועצות משגרת לחלל ספוטניק 2 עם כלב בשם לייקה, - הלוויין השני בחלל.
13 בנובמבר – בריטניה שיגרה טיל Skylark-1 לטיסה תת-מסלולית.
6 בדצמבר – ניסיון ראשון של שיגור לוויין למסלול סביב כדור הארץ על ידי ארצות הברית במסגרת תוכנית ואנגארד. השיגור נכשל והדגיש את העליונות של ברית המועצות במרוץ לחלל.
ביוכימיה

פרסום אודות משאבת נתרן-אשלגן על ידי ינס סקואו
מבנה החלבון מיוגלובין מפוענח בעזרת טכניקה של קריסטלוגרפיה בקרני רנטגן על ידי ג'ון קנדרו ומקס פרוץ
גאוגרפיה

16 בדצמבר – הקמת תחנת מחקר פנים-יבשתית ווסטוק על ידי ברית המועצות.
טכנולוגיה

5 בדצמבר – השקת שוברת הקרח "לנין" - אונייה אזרחית ראשונה המונעת על ידי אנרגיה גרעינית.
17 בדצמבר – שיגור מוצלח של טיל אטלס על ידי ארצות הברית.
בניית מנוע ונקל ראשון.
מדעי המחשב

המצאת האלגוריתם של פרים
חברת IBM משחררת את פורטרן לשימוש חופשי.
המצאת אלגוריתם בלמן-פורד
פיזיקה

פרסום תאוריית BCS שנותנת הסבר מיקרוסקופי לתופעה של מוליכות על על ידי ג'ון ברדין ליאון קופר ורוברט שריפר (Robert Schrieffer).
מרגרט ברבידג', ג'פרי ברבידג', ויליאם אלפרד פוֹלֶר, ופרד הויל מפרסמים מאמר על הנוקליאוסינתזה, הדרך בה נוצרים יסודות כימיים בתהליכים גרעיניים המתרחשים בכוכבים.
גילוי אפקט מסבאואר על ידי הפיזיקאי הגרמני רודולף מסבאואר,
רפואה

פרסום ראשון של פעילות נוגדת דיכאון של תרופות טריציקליות
27 ביוני – פרסום דו"ח של ארגון למחקר רפואי הפועל בבריטניה, על הקשר בין עישון לבין סרטן הריאה.
1 באוקטובר – תחילת שימוש בתלידומיד כתרופת הרגעה
פרסים

פרס נובל
פרס נובל לפיזיקה - צ'ן-נינג יאנג, צונג-דאו לי, על מחקרם הבסיסי של חוקי הזוגיות שהוביל לתגליות חשובות בתחום חלקיקים אלמנטריים.
פרס נובל לכימיה - אלכסנדר טוד (Alexander R. Todd), על עבודתו על נוקלאוטידים וקואנזימים נוקלאוטידים.
פרס נובל לפיזיולוגיה ורפואה - דניאל בובה, על גילוי תרופות מלאכותיות כגון אנטי-היסטמינים החוסמות פעילות נוירוטרנסמיטרים כמו היסטמינים, בשימוש בתרופות נוגדות אלרגיה.
פרס ישראל
מדעי היהדות - חיים שירמן
מדעים מדויקים - שלמה הסטרין
מדעים מדויקים - דוד פיינגולד
מדעים מדויקים - גד אביגד
מדעי הרוח - יוחנן לוי
מדעי הרפואה - שאול אדלר
נולדו

29 במאי – ג'אן כריסטוף יוקוז (Jean-Christophe Yoccoz), מתמטיקאי צרפתי זכה במדליית פילדס
4 ביולי – עודד גולדרייך. מדען מחשב, קריפטוגרף ישראלי.
20 באוגוסט – סימון דונלדסון (Simon Donaldson), מתמטיקאי בריטי זכה במדליית פילדס
21 באוקטובר – וולגנג קטרלה (Wolfgang Ketterle), פיזיקאי גרמני, חתן פרס נובל
4 בדצמבר - אריק סטיבן ריימונד, מתכנת, מחבר ואנתרופולוג של תרבות ההאקרים.
29 בדצמבר – ברוס בויטלר, ביולוג חתן פרס נובל
נפטרו

8 בפברואר – ג'ון פון נוימן, מתמטיקאי אמריקאי ממוצא יהודי-הונגרי. היה שותף לשניים מההישגים הטכנולוגיים הבולטים של המאה העשרים: פיתוח פצצת אטום ופיתוח המחשב האלקטרוני (נולד ב-1903).
8 בפברואר – ולתר בותה, פיזיקאי גרמני, חתן פרס נובל על מחקריו בתחום קרינה קוסמית ודואליות גל-חלקיק. (נולד ב-1891).
11 במרץ – ריצ'רד בירד, חוקר ארצות אמריקאי, היה האדם הראשון שטס מעל הקוטב הדרומי, (נולד ב-1888).
16 באוגוסט – אירווינג לאנגמיור, כימאי ופיזיקאי אמריקאי, חתן פרס נובל לכימיה על עבודתו בכימיה של פני שטח (נולד ב-1881)
26 באוקטובר – גרטי קורי, ביוכימאית אמריקאית, כלת פרס נובל לפיזיולוגיה או לרפואה על גילוי מעגל קורי (נולדה ב-1896)
ספוטניק 1